**ZMLUVA O DIELO č. .......................**

**uzavretá podľa zákona č. 185/2015 Z. z. Autorský zákon (ďalej len „Autorský zákon“) a podľa § 536 zákona č. 513/1991 Zb. Obchodný zákonník (ďalej len „Obchodný zákonník“) (ďalej len „zmluva“)**

**Zmluvné strany:**

**1. Objednávateľ:**

Názov: **Slovenská agentúra životného prostredia**

So sídlom: Tajovského 28, 975 90 Banská Bystrica

IČO: 00 626 031

DIČ: 2021125821

IČ DPH: SK2021125821

Bankové spojenie: Štátna pokladnica SR

IBAN: SK37 8180 0000 0070 0038 9214

SK15 8180 0000 0070 0038 9222

Konajúci: RNDr. Tomáš Orfánus, PhD., generálny riaditeľ

Kontaktná osoba:   
tel. č. .................., e-mail: ...........................

(ďalej len „**objednávateľ**“)

**2. Zhotoviteľ:**

Obchodné meno: **........................................**

Sídlo: ..........................................

IČO: ..........................................

DIČ: ..........................................

IČ DPH: ..........................................

Bankové spojenie: ..........................................

IBAN: ..........................................

Zapísaný: ..........................................

Konajúci: ..........................................

Kontaktná osoba: ..........................................

(ďalej len **„zhotoviteľ“** spolu zhotoviteľ a objednávateľ ďalej len **„zmluvné strany“**)

**Preambula a úvodné ustanovenia**

1. Táto zmluva je uzatvorená na základe realizovaného procesu verejného obstarávania podľa § 117 zákona č. 343/2015 Z. z. o verejnom obstarávaní v platnom znení (ďalej len „ZVO“) na predmet zákazky s názvom: *„Grafika a tlač“*  čiastočne v súvislosti s realizáciou národného projektu s názvom: *„Zlepšovanie informovanosti a poskytovanie poradenstva v oblasti zlepšovania kvality životného prostredia na Slovensku“,* financovaného na základe Zmluvy o poskytnutí nenávratného finančného príspevku č. OPKZP-PO1/PO2-2017-NP3/01, v rámci Operačného programu Kvalita životného prostredia, Riadiacim orgánom, ktorým je Ministerstvo životného prostredia Slovenskej republiky (ďalej len „riadiaci orgán“), čiastočne v súvislosti s realizáciou projektu „*Zlepšenie kvality ovzdušia (LIFE18 IPE/SK /000010)“ financovaného na základe* Partnerskej dohody č. 10/2020/3.4 v rámci programu LIFE, čiastočne v rámci Programu spolupráce Interreg V-A Slovensko - Maďarsko, čiastočne v súvislosti s plnením Plánu hlavných úloh Objednávateľa a čiastočne v súvislosti s plnením Plánu hlavných úloh Objednávateľa, ktoré sú čiastočne financované z Environmentálneho fondu.
2. Zmluvné strany týmto vyhlasujú, že ich spôsobilosť a voľnosť uzatvoriť zmluvu ako aj spôsobilosť na právne úkony s ňou súvisiace nie sú žiadnym spôsobom obmedzené alebo vylúčené.

**Článok I.**

**Predmet zmluvy**

1. Zhotoviteľ sa touto zmluvou zaväzuje zhotoviť pre objednávateľa dielo, ktorým je grafické spracovanie a tlač publikácií, brožúr, plagátov, letákov, nálepiek, infopanelov (roll up), príručiek, pexies, pohľadníc, fotoplátien, informačných materiálov bližšie špecifikovaných v kvalite, kvantite a rozsahu v Prílohe č. 1 Opis predmetu zákazky zmluvy (ďalej len „Dielo“).
2. Dielo pozostáva celkovo z 18 čiastkových plnení podrobne špecifikovaných v Prílohe č. 1 – Opis predmetu zákazky, a to :

1. „Tlač publikácie - Brožúra k Správe o stave životného prostredia SR v roku 2019“

2. „Grafika a tlač publikácie - Správa o stave životného prostredia SR v roku 2019“

3. „Grafika a tlač brožúry o kvalite ovzdušia na územiach jednotlivých VÚC - LIFE“

4. „Grafika a tlač letákov - princípy ochrany ovzdušia – LIFE“

5. „Tlač plagátov Zásady správneho vykurovania – LIFE“

6. „Výroba nálepiek projektu LIFE“

7. „Grafika a tlač roll up-ov – Infopanel - kvalita ovzdušia“

8. „Tlač roll up-ov projektu LIFE“

9. „ Dotlač príručky Tajomstvá hávede v slovenskom a maďarskom jazyku a tlač príručky Tajomstvá hávede v anglickom jazyku“

10. „Grafická úprava a tlač 3 typov pexesa: Tajomstvá hávede (SJ/EN), Undorítő élőlények titkai (HU/ EN), Vtáky Podunajska (SJ/HU)“

11. „Grafické spracovanie a tlač – pohľadnice a fotoplátna Chute Podunajskej prírody“

12. „Dotlač pexesa CITES a skladačiek CITES“

13. „Grafika a tlač informačných materiálov na tému čistejšie vykurovanie v domácnostiach“

14. „Plagáty o konaní informačného dňa Minimalizujme náklady na kúrenie a prispejme k čistejšiemu ovzdušiu“

15. „Grafická úprava a tlač brožúry – lokálne kúreniská“

16. „Grafická úprava a tlač letáku – lokálne kúreniská“

17. „Roll up – edukatívne kresby“

18. „Grafická úprava a tlač roll up-u – lokálne kúreniská“

(každé čiastkové plnenie v bode 1. až 18. tohto odseku tohto článku zmluvy ďalej len „čiastkové plnenie Diela“ v príslušnom gramatickom tvare. V prípade presnej špecifikácie čiastkového plnenia Diela sa k označeniu uvedenie aj poradové číslo 1. až 18. podľa toho ako sú uvedené v tomto odseku tohto článku zmluvy.)

1. Objednávateľ sa zaväzuje riadne zhotovené Dielo prevziať a zaplatiť zaň zhotoviteľovi odmenu v zmysle článku V. zmluvy.

**Článok II.**

**Špecifikácia Diela**

1. Zhotoviteľ sa zaväzuje zhotoviť Dielo podľa presných, podrobných špecifikácií uvedených v Prílohe č. 1 Opis predmetu zákazky zmluvy.

**Článok III.**

**Termín a miesto plnenia**

1. Zhotoviteľ sa zaväzuje riadne zhotoviť a dodať objednávateľovi Dielo v termínoch uvedených v Prílohe č. 1 Opis predmetu zákazky zmluvy.
2. Zhotoviteľ je povinný ihneď písomne oboznámiť objednávateľa o vzniku akejkoľvek udalosti, ktorá môže brániť alebo sťažiť vykonaniu Diela, prípadne čiastkového plnenia Diela s dôsledkom možného omeškania zhotoviteľa so splnením záväzku vykonať Dielo, prípadne čiastkového plnenia Diela v lehote podľa odseku 1. tohto článku zmluvy a navrhnúť mu možnosti odstránenia týchto prekážok.
3. Zhotoviteľ je povinný riadne a včas zhotovené čiastkové plnenia Diela odovzdať na adrese v zmysle Prílohy č. 1 Opis predmetu zákazky zmluvy, kontaktnej osobe uvedenej v záhlaví zmluvy.
4. O odovzdaní každého čiastkového plnenia Diela zhotoviteľom a prevzatí každého čiastkového plnenia Diela objednávateľom zmluvné strany spíšu preberací protokol, ktorý musí byť podpísaný, oboma zmluvnými stranami, a to kontaktnými osobami uvedenými v záhlaví zmluvy. Záväzok zhotoviť Dielo podľa zmluvy bude splnený protokolárnym odovzdaním a prevzatím posledného čiastkového plnenia Diela, v súlade s ustanoveniami zmluvy tak, že objednávateľ ho bude môcť užívať na účel, na ktorý je určené a každé čiastkové plnenie Diela bude bez prípadných vád a nedorobkov. Každý protokol bude obsahovať súpis prípadných zistených vád a nedorobkov Diela resp. jeho čiastkových plnení, opatrenia a lehoty na odstránenie zistených vád, bude datovaný a podpísaný oprávnenými osobami zmluvných strán, ktoré sú zároveň kontaktnými osobami. Zhotoviteľ je povinný zistené vady na vlastné náklady odstrániť v zmluvnými strannými dohodnutej lehote, ktorá však nesmie byť dlhšia ako 5 pracovných dní. Návrh protokolu je povinný vypracovať a predložiť na podpis objednávateľovi zhotoviteľ. Objednávateľ je oprávnený uviesť v protokole všetky vady a nedorobky na čiastkovom plnení Diela resp. Diela. Objednávateľ nie je povinný prevziať vadné, alebo nedokončené čiastkové plnenie Diela, ak však prevezme vadné, alebo nedokončené čiastkové plnenie Diela, jeho práva zo zodpovednosti za vady Diela ostávajú v plnom rozsahu zachované.
5. Zhotoviteľ znáša nebezpečenstvo vzniku škody na každom čiastkovom plnení Diela až do momentu jeho odovzdania objednávateľovi, podľa odseku 3 tohto článku zmluvy. Dielo sa považuje za dodané momentom odovzdania posledného čiastkového plnenia Diela.

**Článok IV.**

**Práva a povinnosti zmluvných strán**

1. Objednávateľ je povinný dodať zhotoviteľovi textové podklady pre vytvorenie Diela resp. jednotlivých čiastkových plnení diela v rozsahu a termíne podľa Prílohy č. 1 – Opis predmetu zákazky zmluvy.
2. Zhotoviteľ je povinný vytvoriť Dielo v súlade s požiadavkami objednávateľa podľa článku II. zmluvy a predložiť objednávateľovi na schválenie konečnú podobu Diela, respektíve každého čiastkového plnenia Diela. Objednávateľ má právo vznášať voči vypracovaným výstupom jednotlivých čiastkových plnení Diela pripomienky, ktoré je zhotoviteľ (ak to bude technicky možné) povinný do svojich výstupov zapracovať. V prípade, ak budú pripomienky objednávateľa technicky nevhodné a mohli by mať vplyv na kvalitu čiastkového plnenia Diela a následne celého Diela, resp. na jeho funkčnosť, je zhotoviteľ povinný na nevhodnosť týchto pokynov objednávateľa upozorniť.
3. K odovzdaniu čiastkového plnenia zhotoviteľom dôjde až po odsúhlasení finálnej podoby čiastkového výstupu objednávateľom.
4. Zhotoviteľ je zodpovedný za vysporiadanie všetkých autorských práv pre všetky použité prvky Diela v jednotlivých čiastkových plneniach, ktoré si to vyžadujú za účelom voľného šírenia Diela.
5. Zhotoviteľ sa zaväzuje zhotoviť Dielo v súlade s environmentálnou politikou objednávateľa a minimalizovať negatívne vplyvy svojich prevádzkových činností na životné prostredie.

**Článok V.**

**Cena za dielo a platobné podmienky**

1. Zmluvné strany sa dohodli, že za zhotovenie Diela zaplatí objednávateľ zhotoviteľovi cenu Diela vo výške ........................... EUR bez DPH (slovom .......................................... eur). K tejto cene bude pripočítaná DPH vo výške ............... EUR. Celková cena vrátane DPH je ............... EUR (slovom: ............... eur) (ďalej len „cena Diela). Ceny jednotlivých čiastkových plnení Diela, ktoré spolu tvoria cenu Diela je uvedená v Prílohe č. 2 – Návrh na plnenie kritéria zmluvy.
2. Cena Diela a taktiež ceny jednotlivých čiastkových plnení Diela sú záväzné stanovené a zaručujú úplnosť počas celej doby trvania Zmluvy a nie je možné ich meniť.
3. Objednávateľ neposkytne zhotoviteľovi žiadne zálohové platby za účelom zhotovenia a riadneho dodania žiadneho čiastkového plnenia Diela.
4. Zhotoviteľ svojím podpisom potvrdzuje, že cena Diela bola stanovená v súlade so zákonom č. 18/1996 Z. z. o cenách v znení neskorších prepisov, zahŕňa všetky ekonomicky oprávnené náklady zhotoviteľa na zhotovenie Diela vrátane prác, materiálu a všetkých nákladov zhotoviteľa na zhotovenie Diela, vrátane dopravy do miesta dodania v zmysle odseku 3 článku III. zmluvy).
5. Zhotoviteľovi vzniká nárok na zaplatenie časti ceny Diela na základe faktúry, za skutočné dodané plnenie, ktorú je zhotoviteľ oprávnený vystaviť vždy po riadnom protokolárnom dodaní čiastkového plnenia Diela, za toto čiastkové plnenie, a to maximálne vo výške ceny tohto čiastkového plnenia Diela v zmysle Prílohy č. 2 Návrh na plnenie kritéria zmluvy. Riadne dodanie čiastkového plnenia Diela, v zmysle predchádzajúcej vety, sa rozumie podpísanie protokolu, ktorým zhotoviteľ odovzdá čiastkové plnenie Diela objednávateľovi a odstránenie vád a nedorobkov identifikovaných v protokole.
6. Zhotoviteľ je povinný objednávateľovi doručiť faktúru v tlačenej forme prostredníctvom poštovej služby na adresu sídla objednávateľa uvedenú v záhlaví Zmluvy, a to v troch originálnych vyhotoveniach. Zhotoviteľ má zároveň právo doručiť faktúru objednávateľovi aj v elektronickej forme na emailovú adresu objednávateľa: [efaktury@sazp.sk](mailto:efaktury@sazp.sk). V prípade ak takto doručená faktúra bude podpísaná zaručeným elektronickým podpisom, bude tento dokument považovaný za originál a jeho doručením objednávateľovi začína plynúť lehota splatnosti. V prípade ak faktúra doručená na mailovú adresu v zmysle predchádzajúcej vety nebude podpísaná zaručeným elektronickým podpisom, bude sa za moment doručenia faktúry považovať až jej doručenie poštovou službou na adresu sídla Objednávateľa.
7. Faktúra musí obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov.
8. Faktúra musí obsahovať:
   1. označenie zmluvných strán, obchodné meno, adresu, sídlo, IČO, DIČ, IČ DPH,
   2. názov a číslo zmluvy,
   3. dátum dodania čiastkového plnenia Diela,
   4. názov projektu z ktorého je čiastkové plnenie financované, v zmysle Prílohy č. 1 Opis predmetu zákazky zmluvy,
   5. číslo faktúry,
   6. deň vystavenia a deň splatnosti faktúry,
   7. u faktúr s uplatnením DPH hodnotu DPH v % a v EUR,
   8. fakturovanú sumu v EUR,
   9. rozpis fakturovaných čiastok,
   10. označenie peňažného ústavu a číslo účtu na ktorý sa má platiť, konštantný a variabilný symbol,
   11. označenie osoby, ktorá faktúru vystavila,
   12. pečiatku a podpis zodpovedného zástupcu poskytovateľa.
9. V prípade, ak faktúra nebude obsahovať zákonom požadované náležitosti, objednávateľ je oprávnený vrátiť ju na prepracovanie zhotoviteľovi. Dňom doručenia opravenej faktúry so všetkými náležitosťami požadovanými zákonom začína objednávateľovi plynúť nová lehota splatnosti faktúry.
10. Splatnosť faktúry je 30 dní odo dňa jej preukázateľného doručenia objednávateľovi. Ak pripadne deň splatnosti faktúry na deň pracovného voľna, pokoja alebo štátneho sviatku, je dňom splatnosti najbližší nasledujúci pracovný deň.
11. Objednávateľ je povinný uhradiť faktúru zhotoviteľa riadne a včas. V prípade omeškania objednávateľa s úhradou faktúry je zhotoviteľ oprávnený požadovať od objednávateľa zaplatenie úroku z omeškania vo výške 0,05 % z  ceny Diela, a to za každý začatý deň omeškania objednávateľa.
12. Zhotoviteľ sa zaväzuje poskytnúť objednávateľovi a príslušným kontrolným orgánom maximálnu súčinnosť pri výkone prípadnej kontroly a to najmä poskytnúť im všetky potrebné doklady a vysvetlenia týkajúce sa predmetu zmluvy.

**Článok VI.**

**Zmluvné pokuty Vady tovaru, záruka za akosť a záručná doba**

1. Zmluvné strany sa dohodli, že v prípade omeškania zhotoviteľa s odovzdaním riadne a včas zhotoveného čiastkového plnenia Diela, je zhotoviteľ povinný zaplatiť objednávateľovi zmluvnú pokutu vo výške 0,05 % z ceny čiastkového plnenia Diela s ktorým je v omeškaní, a to za každý, čo aj len začatý deň omeškania.
2. V prípade omeškania s odstránením vád Diela, resp. vád čiastkového plnenia Diela v dohodnutom termíne je zhotoviteľ povinný zaplatiť objednávateľovi zmluvnú pokutu vo výške 0,05 % z ceny čiastkového plnenia Diela, a to za každý aj začatý deň omeškania s odstránením každej jednotlivej vady Diela v rámci vadne dodaného čiastkového plnenia Diela.
3. Zmluvné pokuty podľa tejto zmluvy sú splatné na základe písomnej výzvy objednávateľa doručenej zhotoviteľovi.
4. Vadou tovaru sa rozumie odchýlka v kvalite, rozsahu a parametroch Diela, stanovených v Zmluve, technických normách a právnych predpisoch.
5. Zhotoviteľ sa zaväzuje, že Dielo v čase odovzdania má a počas záručnej doby bude mať vlastnosti stanovené Zmluvou, technickými parametrami a právnymi normami.
6. Zhotoviteľ preberá záruku za akosť Diela podľa § 429 a nasl. a zodpovedná za vady tovaru podľa § 422 a nasl. zákona č. 513/1991 Zb. Obchodného zákonníka.
7. Zmluvné strany sa dohodli, že záručná doba každého čiastkového plnenia Diela je v trvaní 24 mesiacov a začína plynúť odo dňa prevzatia čiastkového plnenia Diela objednávateľom, pokiaľ na záručnom liste alebo obale nie je vyznačená dlhšia doba podľa záručných podmienok výrobcu. V prípade oprávnenej reklamácie sa záručná doba predlžuje o čas, počas ktorého bola vada reklamovaná.
8. Ak sa v priebehu záručnej doby na Diele resp. čiastkovom plnení Diela vyskytne vada, je Zhotoviteľ povinný vadné časti bezodplatne opraviť alebo vymeniť. Reklamáciu je možné podať písomne na adrese zhotoviteľa, alebo zaslaním e-mailu s popisom reklamácie na adresu ..............................
9. Objednávateľ sa zaväzuje, že reklamáciu vady zo záruky na Diele uplatní u Predávajúceho bez zbytočného odkladu po jej zistení, písomnou formou.
10. Objednávateľ je oprávnený odmietnuť prevzatie zjavne poškodeného alebo nekompletného, resp. nefunkčného čiastkového plnenia Diela.
11. Postup pri reklamácii Diela sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných platných právnych predpisov.
12. Zhotoviteľ vyhlasuje, že na zhotovenie Diela použije tovar, ktorý je nový, nikým nepožívaný a nezaťažený právom tretej osoby. Porušenie tejto povinnosti je považované za podstatné porušenie zmluvy.

**Článok VII.**

**Trvanie zmluvy**

1. Táto zmluva sa uzatvára na dobu určitú, a to do splnenia všetkých záväzkov oboch zmluvných strán.

**Článok VIII.**

**Vlastníctvo, prechod vlastníctva, autorstvo, licenčná zmluva**

1. K Dielu zhotovenému a dodanému zhotoviteľom na základe zmluvy, pokiaľ sa považuje za Dielo chránené autorským zákonom, udeľuje zhotoviteľ objednávateľovi zmluvou výhradnú licenciu za nasledovných základných podmienok:

* Zhotoviteľ je povinný zabezpečiť, že bude k predmetu licencie vykonávať ako nositeľ práv k Dielu také majetkové práva, ktoré ho oprávňujú udeliť objednávateľovi licenciu v rozsahu a spôsobom stanoveným zmluvou.
* Rozsah licencie: územne a vecne neobmedzená licencia.
* Trvanie licencie: časovo neobmedzená licencia.
* Spôsoby použitia, na ktoré sa licencia udeľuje v rozsahu aplikovateľnom vzhľadom na charakter Diela, najmä: použitie Diela pre vlastnú potrebu, prevod vlastníckeho práva k Dielu, udelenie súhlasu na použitie Diela, spracovanie Diela, spojenie Diela s iným dielom, zaradenie Diela do databázy, vyhotovenie rozmnoženiny Diela, verejné rozširovanie originálu Diela alebo rozmnoženiny Diela prevodom vlastníckeho práva, vypožičaním alebo nájmom, uvedenie Diela na verejnosti verejným vystavením originálu Diela alebo rozmnoženiny Diela, verejným vykonaním Diela alebo verejným prenosom Diela.
* Objednávateľ má právo kedykoľvek, bez akéhokoľvek obmedzenia, postúpiť licenciu na tretiu osobu a právo udeliť sublicenciu na použitie Diela tretej osobe v rozsahu nadobudnutej licencie. Zmluvné strany berú na vedomie, že na udelenie sublicencie a na postúpenie licencie tretej osobe sa nevyžaduje predchádzajúci súhlas autora Diela.
* Ku všetkým službám, ktorých dodanie je nevyhnutné v rámci plnenia zmluvy od tretích osôb, pokiaľ sa považujú za autorské diela chránené autorským zákonom, zabezpečí zhotoviteľ od nositeľov práv k týmto autorským dielam udelenie licencie na ich neobmedzené použitie v rozsahu stanovenom zmluvou.

1. Licenčnou zmluvou nezanikajú autorské práva k Dielu.
2. Zhotoviteľ prehlasuje, že je oprávnený nakladať s právami súvisiacimi s Dielom a je oprávnený použiť diela, ktoré sú nevyhnutné na vytvorenie samotného Diela. Nepravdivosť tohto vyhlásenia je považované za podstatné porušenie zmluvy.
3. Objednávateľ je oprávnený v rámci jemu udelenej licencie podľa zmluvy udeliť tretím osobám sublicenciu v rozsahu jemu udelenej licencie.
4. Zhotoviteľ sa zaväzuje, že strpí výkon majetkových práv objednávateľa k Dielu počas platnosti a účinnosti licencie v neobmedzenom rozsahu, nebude si tieto práva uplatňovať a nebude vykonávať žiadne kroky, ktoré by boli v rozpore s účelom zmluvy. Zhotoviteľ sa ďalej zaväzuje, že neposkytne licenciu, ani neprenechá výkon práv, ktoré vyplývajú z poskytnutej licencie tretej osobe. Objednávateľovi spoločne s vytvorením Diela zhotoviteľ odovzdá všetky doklady a informácie, ktoré sa týkajú Diela a sú potrebné na výkon práv a povinností vyplývajúcich z licencie podľa zmluvy.
5. Zmluvné strany sa dohodli, že zhotoviteľ udeľuje licenciu bezodplatne a zhotoviteľ nemá na základe zmluvy za poskytnutie licencie iný nárok, ako nárok na uhradenie ceny Diela.
6. Objednávateľ je oprávnený zverejniť mená autorov Diela.
7. Odovzdaním čiastkového plnenia Diela objednávateľovi v zmysle článku II. zmluvy nadobúda objednávateľ k tomuto čiastkovému plneniu Dielu vlastnícke právo.

**Článok IX.**

**Doručovanie a Ochrana dôverných informácií**

1. Všetky písomnosti týkajúce sa právnych vzťahov založených medzi Zmluvnými stranami touto zmluvou sa môžu doručovať jedným z nasledovných spôsobov:

* poštou
* treťou osobou oprávnenou doručovať zásielky
* osobne

1. Písomnosti doručované poštou sa doručujú doporučene na adresu zmluvnej strany uvedenú v záhlaví tejto zmluvy. Každá zmluvná strana je povinná oznámiť druhej zmluvnej strane každú zmenu svojho sídla podľa zásad uvedených v tomto článku do troch dní odo dňa zmeny sídla.
2. Ak adresát neprevezme písomnosť na adrese uvedenej v záhlaví zmluvy, je odosielateľ povinný opakovane doručiť písomnosť na adresu druhej zmluvnej strany zapísanú v obchodnom registri alebo inom registri, v ktorom je príslušná zmluvná strana zapísaná, prípadne na inú adresu známu odosielateľovi.
3. Ak si adresát neprevezme písomnosť na adrese uvedenej v tejto zmluve, ani na adrese podľa odseku 3 tohto článku zmluvy, považuje sa písomnosť za doručenú dňom jej odoslania na adresu podľa ods. 2 tohto článku zmluvy a to aj vtedy, ak sa adresát o tom nedozvie. Za predpokladu, že adresát písomnosti bezdôvodne odoprie prijať doručovanú písomnosť, považuje sa písomnosť za doručenú dňom, keď prijatie písomnosti bolo odopreté. Všetky právne účinky doručovaných písomností nastanú v tomto prípade dňom, ktorým sa písomnosť považuje za doručenú.
4. Písomnosť doručovaná osobne sa považuje za doručenú dňom, kedy zmluvná strana písomnosť prevzala alebo dňom, kedy odmietla písomnosť prevziať.
5. Zhotoviteľ sa zaväzuje neposkytovať informácie získané od objednávateľa pri vykonávaní Diela tretím osobám a/alebo ich využívať pre svoj prospech, bez predchádzajúceho písomného súhlasu objednávateľa. Táto povinnosť trvá aj po skončení platnosti zmluvy.
6. Zhotoviteľ vyhlasuje, že všetky informácie, ktoré počas plnenia zmluvy získa, a ktoré nie sú verejne dostupné, budú použité výhradne pre potreby plnenia zmluvy a považujú sa za dôverné v zmysle § 17 Obchodného zákonníka. Zhotoviteľ je povinný dodržiavať pred treťou stranou povinnosť mlčanlivosti o všetkých skutočnostiach a informáciách, o ktorých sa v súvislosti s plnením zmluvy dozvedel. Povinnosť mlčanlivosti trvá aj po skončení platnosti zmluvy.

**Článok X.**

**Kontrola/ Audit**

1. Zhotoviteľ berie na vedomie, že čiastkové plnenia Diela č. 9, čiastkové plnenia Diela č. 10, čiastkové plnenia Diela č. 12, čiastkové plnenia Diela č. 13, čiastkové plnenia Diela č. 14, čiastkové plnenia Diela č. 15, čiastkové plnenia Diela č. 16, čiastkové plnenia Diela č. 17, čiastkové plnenia Diela č. 18 sú financované z národného projektu s názvom: *„Zlepšovanie informovanosti a poskytovanie poradenstva v oblasti zlepšovania kvality životného prostredia na Slovensku“*, Kód projektu v ITMS 2014+: 310000N329, financovaného v rámci Operačného programu Kvalita životného prostredia a je oboznámený s povinnosťami, ktoré pre neho z tohto vyplývajú.
2. Zhotoviteľ berie na vedomie, že čiastkové plnenia Diela č. 2 je financované z Environmentálneho fondu (ďalej len „EF). Zhotoviteľ si je vedomý toho, že EF je oprávnený podľa § 5 ods. 7 a § 11 ods. 2 zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov, vykonávať finančnú kontrolu hospodárenia s prostriedkami fondu a dodržiavania podmienok zmluvy podľa zákona č. 357/2015 Z. z. o finančnej kontrole a audite a o zmene a doplnení niektorých zákonov. Zhotoviteľ je v prípade potreby povinný, poskytnúť opraveným osobám všetku potrebnú súčinnosť pri výkone kontroly.
3. Zhotoviteľ je v súvislosti s čiastkovými plneniami Diela podľa odseku 1 tohto článku zmluvy najmä povinný strpieť výkon kontroly, auditu súvisiaceho s predmetom zmluvy kedykoľvek počas platnosti a účinnosti Zmluvy o poskytnutí nenávratného finančného príspevku č. OPKZP-PO1/PO2-2017-NP3/01, a to osobami oprávnenými na výkon kontroly/ auditu, ktorými sú:
   1. Ministerstvo životného prostredia Slovenskej republiky a ním poverené osoby,
   2. Útvar vnútorného auditu Ministerstva životného prostredia Slovenskej republiky Útvaru vnútornej kontroly Slovenskej agentúry životného prostredia a nimi poverené osoby,
   3. Najvyšší kontrolný úrad Slovenskej republiky a ním poverené osoby,
   4. Orgán auditu, jeho spolupracujúce orgány (Úrad vládneho auditu a osoby poverené na výkon kontroly/ auditu),
   5. Splnomocnení zástupcovia Európskej Komisie a Európskeho dvora audítorov,
   6. Orgán zabezpečujúci ochranu finančných záujmov EÚ,
   7. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ
4. Zhotoviteľ si je výslovne vedomý toho, že výkon kontroly a auditu podľa odseku 2 tohto článku zmluvy môže prebiehať aj po skončení platnosti a účinnosti tejto zmluvy.
5. Zhotoviteľ si je výslovne vedomý toho, že riadiaci orgán, alebo Sprostredkovateľský orgán, ktorým je Slovenská agentúra životného prostredia, Sekcia fondov EÚ sú v zmysle § 7 ods. 7 zákona č. 292/2014 Z. z. o príspevku poskytovanom z európskych štrukturálnych a investičných fondov v platnom znení (ďalej len „príslušný zákon“) je oprávnený od Zhotoviteľa požadovať poskytnutie súčinnosti vo vzťahu k ich povinnostiam vyplývajúcich im z príslušného zákona a tento je povinný im túto súčinnosť poskytnúť. Porušenie tejto povinnosti je považované za podstatné porušenie zmluvy.
6. Zhotoviteľ berie na vedomie, že čiastkové plnenia Diela č. 3, čiastkové plnenia Diela č. 4, čiastkové plnenia Diela č. 5, čiastkové plnenia Diela č. 6, čiastkové plnenia Diela č. 7, čiastkové plnenia Diela č. 8 je financované z programu LIFE, na základe Partnerskej dohody č. 10/2020/3.4 v súvislosti s realizáciou projektu „*Zlepšenie kvality ovzdušia (LIFE18 IPE/SK /000010)“*. Zhotoviteľ v prípade požiadavky Európskej únie, ňou splnomocnených osôb a iných oprávnených subjektov, pri týchto čiastkových plneniach, je povinný poskytnúť im potrebnú súčinnosť s výkonom prípadného auditu, kontroly, realizovaného zo strany týchto subjektov, a to až do skončenia účinnosti Partnerskej dohody č. 10/2020/3.4..
7. Zhotoviteľ berie na vedomie, že čiastkové plnenia Diela č. 11 je financované v rámci Programu spolupráce Interreg V-A Slovensko – Maďarsko.
8. Zhotoviteľ je v súvislosti s čiastkovými plneniami Diela podľa odseku 6 tohto článku zmluvy najmä povinný strpieť výkon kontroly, auditu súvisiaceho s predmetom Partnership Agreement SKHU/1601/1.1/258, a to osobami oprávnenými na výkon kontroly/ auditu, ktorými sú:
   1. Ministerstvo pôdohospodárstva a rozvoja vidieka Slovenskej republiky a ním poverené osoby,
   2. Útvar vnútorného auditu Ministerstvo pôdohospodárstva a rozvoja vidieka Slovenskej republiky ,
   3. Najvyšší kontrolný úrad Slovenskej republiky a ním poverené osoby,
   4. Orgán auditu, jeho spolupracujúce orgány (Úrad vládneho auditu a osoby poverené na výkon kontroly/ auditu),
   5. Splnomocnení zástupcovia Európskej Komisie a Európskeho dvora audítorov,
   6. Orgán zabezpečujúci ochranu finančných záujmov EÚ,
   7. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ
9. Zhotoviteľ si je výslovne vedomý toho, že výkon kontroly a auditu podľa odseku 8 tohto článku zmluvy môže prebiehať aj po skončení platnosti a účinnosti tejto zmluvy.

**Článok XI.**

**Skončenie zmluvy**

1. Zmluvu je možné ukončiť vzájomnou dohodou zmluvných strán. Dohoda musí byť písomná a musí byť podpísaná obidvomi zmluvnými stranami, inak je neplatná.
2. Od zmluvy je možné odstúpiť v prípadoch ustanovených Obchodným zákonníkom, v zmluve, alebo ak ktorákoľvek zo zmluvných strán podstatným spôsobom porušuje povinnosti vyplývajúce zo zmluvy.

Za podstatné porušenie tejto zmluvy sa považuje najmä:

* ak zhotoviteľ nezhotovuje Dielo v požadovanej kvalite a v súlade s touto zmluvou a pokynmi objednávateľa,
* ak je zhotoviteľ v omeškaní so svojím záväzkom zhotoviť čiastkové plnenie v lehote podľa článku III. ods. 1 zmluvy o viac ako 5 kalendárnych dní;

1. Odstúpením od Zmluvy nie sú dotknuté nároky na náhradu škody, vzniknuté porušením Zmluvy v zmysle ust. § 470 ods. 2. zák. č. 513/1991 Zb. Obchodného zákonníka v znení neskorších predpisov.
2. Objednávateľ má právo na náhradu vynaložených nákladov spôsobených tým, že zhotoviteľ odstúpil od zmluvy.

**Článok XII.**

**Záverečné ustanovenia**

1. Akékoľvek zmeny alebo doplnenia zmluvy môžu byť vykonané len formou písomného a očíslovaného dodatku k zmluve podpísaného oboma zmluvnými stranami.
2. Zmluvné strany sa zaväzujú počas doby trvania záväzkového vzťahu vzniknutého zo zmluvy oznamovať si navzájom všetky nové skutočnosti a zmeny dôležité pre tento ich zmluvný vzťah bez zbytočného odkladu.
3. Zmluvné strany vyhlasujú, že si zmluvu prečítali, jej obsahu porozumeli a na znak toho, že jej obsah zodpovedá ich skutočnej, vážnej a slobodnej vôli, ju podpísali.
4. Zmluvné strany sa dohodli, že záväzkové vzťahy založené zmluvou, ako aj záväzkové vzťahy zmluvou výslovne neupravené sa budú riadiť príslušnými ustanoveniami Obchodného zákonníka Slovenskej republiky a ostatnými všeobecne záväznými právnymi predpismi Slovenskej republiky, bez použitia kolíznych noriem.
5. V zmysle zákona č. 18/2018 Z. z. o ochrane osobných údajov v platnom znení týmto zhotoviteľ vyslovuje súhlas so spracovaním osobných údajov uvedených v zmluve.
6. Zmluva je vyhotovená v piatich rovnopisoch, z ktorých každý má platnosť originálu, pričom objednávateľ dostane tri rovnopisy a zhotoviteľ dva rovnopisy.
7. Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, vedenom Úradom vlády SR.

**Prílohy:**

Príloha č. 1 - Opis predmetu zákazky

Príloha č. 2 – Návrh na plnenie kritéria

Príloha č. 3 – Zoznam subdodávateľov/Vyhlásenia uchádzača o subdodávkach

**Objednávateľ** **Zhotoviteľ**

V Banskej Bystrici, dňa .................... V ......................., dňa ....................

......................................................... .........................................................

RNDr. Tomáš Orfánus, PhD.

generálny riaditeľ

**Slovenská agentúra životného prostredia**